A l'inici de l'any acadèmic 2019, el president de la Generalitat de Catalunya Quim Torra va demanar als rectors i rectores de Catalunya que des de les institucions educatives es "denunciés" la presó de diversos polítics i activistes catalans i, especialment, de tres professors universitaris en el marc del Judici al procés independentista català. Aquest acte es realitzava pocs mesos després que grups universitaris denunciessin que els rectors de la UB i la UAB es van oposar a un pronunciament conjunt i públic a favor dels membres -professors universitaris- de la Sindicatura Electoral de l'1-O encausats.